BBC Hausa - News - Ana gudanar da zabe a Angola
Ana gudanar da zabe a Angola
An sabunta: 31 ga Agusta, 2012 - An wallafa a 06:45 GMT
Magoya bayan jam'iyar MPLA
A ranar Juma'a ne al'ummar kasar Angola suke kada kuria'unsu a zaben mambobin majalisun dokokin kasar.
Wannan shi ne karo na biyu da ake gudanar da zaben cikin kwanciyar hankali tun bayan wani yakin basasa da aka dade ana yi a kasar.
Jam'iyyun siyasa tara ne za su nemi kujerun 'yan majalisun dokoki, kuma jam'iyyar MPLA mai mulki wacce ta samu yawan kujeru 80 a shekara ta 2008, ita ce ake kyautata zaton za ta lashe kujerun 'yan majalisun dokokin, amma fa ba tare da wata tazara mai yawa ba.
Angola dai ita ce kasa ta biyu mafi karfin arzikin man fetur a Afirka.
Wani jirgin sama ya fadi a Angola
14 Satumba, 2011
An kauracewa filayen wasa a Angola bayan kamalla gasa
7 Maris, 2011